
ΠΡΟΚΗΡΥΞΗ ΔΥΟ (2) ΘΕΣΕΩΝ
ΗΛΕΚΤΡΟΛΟΓΩΝ ΜΗΧΑΝΙΚΩΝ Η/Μ ΕΓΚΑΤΑΣΤΑΣΕΩΝ
Το Ωνάσειο Νοσοκομείο (ΩΝ)  ιδρύθηκε, σε συνέχεια της δωρεάς του Κοινωφελούς Ιδρύματος "Αλέξανδρος Σ. Ωνάσης", προς το Ελληνικό Δημόσιο δυνάμει του Ν. 2012/1992 και λειτουργεί βάσει του νόμου αυτού, όπως έχει τροποποιηθεί και ισχύει, και του εκάστοτε Εσωτερικού Κανονισμού του με σκοπό την παροχή άριστων υπηρεσιών υγείας. 
Στο πλαίσιο της δραστηριότητάς του και προς εκπλήρωση των σκοπών του, το ΩΝ προκηρύσσει δύο (2) θέσεις Ηλεκτρολόγων Μηχανικών στο Τμήμα Η/Μ Εγκαταστάσεων, με καθεστώς πλήρους και αποκλειστικής απασχόλησης και σύμβαση ορισμένου χρόνου διάρκειας ενός (1) έτους  για δοκιμαστική περίοδο, με δυνατότητα ανανέωσης και μετατροπής σε σύμβαση αορίστου χρόνου, κατόπιν θετικής αξιολόγησης και απόφασης του Διοικητικού Συμβουλίου.  
Απαραίτητα προσόντα

1. Κάτοχος Πτυχίου Ηλεκτρολόγου Μηχανικού(ΤΕ)

2. Προϋπηρεσία 2 τουλάχιστον ετών σε ανάλογη θέση 

Επιθυμητά προσόντα
1. Μεταπτυχιακές σπουδές σε αντικείμενο συναφές με το επάγγελμα.

2. Πολύ καλή γνώση της αγγλικής γλώσσας. Προκειμένου για αλλοδαπούς υποψηφίους, απαιτείται πολύ καλή γνώση και της ελληνικής γλώσσας.

3. Χρήση Ηλεκτρονικών Συστημάτων.

Οι αποδοχές της θέσης καθορίζονται από την μισθολογική πολιτική του ΩΝ που ισχύει για το μη ιατρικό προσωπικό χωρίς διακρίσεις και βάσει αντικειμενικών κριτηρίων, όπως τα προσόντα, η επαγγελματική εμπειρία, οι δεξιότητες και οι αρμοδιότητες της θέσης. Oι υποψήφιοι/ες  θα ενημερωθούν, πριν από τη διενέργεια της συνέντευξης, για το εύρος αποδοχών και τους λοιπούς όρους αμοιβής που αντιστοιχούν στη θέση. 
Η επιλογή του καταλληλότερου υποψηφίου θα γίνει βάσει των αρχών της αξιοκρατίας, της αντικειμενικότητας και της διαφάνειας χωρίς διακρίσεις λόγω φύλου, φυλής, ηλικίας θρησκείας, εθνικότητας κλπ, παρέχοντας σε όλους τους ενδιαφερόμενους ίσες ευκαιρίες. Σημειώνεται ότι κατά της απόφασης επιλογής δεν προβλέπεται η υποβολή ενστάσεων (άρθρο 38 Εσωτερικού Κανονισμού).
Οι ενδιαφερόμενοι καλούνται να υποβάλουν το αργότερο έως την 09/11/2026 τα εξής δικαιολογητικά:
      1. 
Αίτηση συνοδευόμενη από πρόσφατη φωτογραφία. 
      2.   Πλήρες και λεπτομερές βιογραφικό σημείωμα.

      3.   Αντίγραφα:

· Πτυχίου Ηλεκτρολόγου Μηχανικού (ΤΕ) ή ισότιμου πτυχίου εξωτερικού (με αναγνώριση από το ΔΟΑΤΑΠ),

· Άδεια άσκησης επαγγέλματος, Άδεια άσκησης Ηλεκτρολόγου,

· Άλλων τίτλων σπουδών (εφόσον υπάρχουν),

· Πιστοποιητικά προϋπηρεσίας,

· Πιστοποιητικού/ών γλωσσομάθειας,

· Πιστοποιητικό χειρισμού Η/Υ και πληροφοριακών συστημάτων (εφόσον υπάρχει), 

· Αστυνομικής ταυτότητας/διαβατηρίου,

· Βεβαιώσεων/πιστοποιητικών επαγγελματικής δραστηριότητας, όπως αναφέρονται στο βιογραφικό σημείωμα,

· Πιστοποιητικό πολύ καλής γνώσης της ελληνικής γλώσσας. (για τους αλλοδαπούς υποψηφίους),

· Πιστοποιητικό εκπλήρωσης της στρατολογικής υποχρέωσης ή νόμιμης απαλλαγής του υποψηφίου από αυτήν (για τους άρρενες υποψηφίους). 

Οι αιτήσεις συνοδευόμενες από τα απαραίτητα δικαιολογητικά θα πρέπει να υποβληθούν αποκλειστικά και μόνο σε ηλεκτρονική μορφή ως συνημμένα αρχεία μορφής .pdf, .jpeg ή .doc, με ηλεκτρονικό ταχυδρομείο στη διεύθυνση m.neochoriti@onasseio.gr  
Παρακαλούνται οι υποψήφιοι μετά την υποβολή των αιτήσεών τους να επικοινωνούν με τη Γραμματεία της Υποδιεύθυνσης Ανθρώπινου Δυναμικού του ΩΝ, προκειμένου να επιβεβαιώνουν την παραλαβή των αιτήσεων από την αρμόδια υπηρεσία (τηλ. +30-210-9493103 ή +30-210-9493115.
Οι ονομασίες των υποβαλλομένων αρχείων θα είναι στα ελληνικά και θα περιγράφουν το περιεχόμενό τους με τον τρόπο που αναφέρεται κατωτέρω (βλέπε κατωτέρω "Τυπική Κατάσταση Υποβαλλομένων Αρχείων").
Ο/Η υποψήφιος/α που θα επιλεγεί θα υποχρεούται, προκειμένου να προσληφθεί, να υποβάλει -μεταξύ άλλων- απόσπασμα Ποινικού Μητρώου (γενικής χρήσης).
Αιτήσει οι οποίες έχουν υποβληθεί στο παρελθόν, δεν θα ληφθούν υπόψη.
Διευκρινίζεται ότι το ΩΝ διατηρεί το δικαίωμα να ματαιώσει ή να κηρύξει άγονη την παρούσα προκήρυξη σε οποιονδήποτε χρόνο και για οποιαδήποτε αιτία.
Τα προσωπικά δεδομένα των υποψηφίων που θα γνωστοποιηθούν στο ΩΝ στο πλαίσιο της παρούσας  διαδικασίας θα τύχουν επεξεργασίας αποκλειστικά για σκοπούς αξιολόγησης της υποψηφιότητας και στελέχωσης της θέσης, σύμφωνα με τον Γενικό Κανονισμό Προστασίας Δεδομένων (ΕΕ) 2016/679 (GDPR) και την εφαρμοστέα εθνική νομοθεσία. Τα δεδομένα θα διατηρηθούν μόνο για το χρονικό διάστημα που απαιτείται για την ολοκλήρωση της διαδικασίας επιλογής ή για τυχόν μελλοντικές ευκαιρίες απασχόλησης, εφόσον έχει παρασχεθεί σχετική συγκατάθεση. Οι υποψήφιοι διατηρούν όλα τα δικαιώματα που προβλέπονται από την κείμενη νομοθεσία σχετικά με την πρόσβαση, διόρθωση, διαγραφή και περιορισμό της επεξεργασίας των προσωπικών τους δεδομένων.
Τυπική Κατάσταση Υποβαλλομένων Αρχείων

	01. Αίτηση με Φωτογραφία

02. Βιογραφικό Σημείωμα

03. Πτυχίο Ηλεκτρολόγου Μηχανικού(ΤΕ) (με αναγνώριση ισοτιμίας 

      εφόσον το πτυχίο έχει κτηθεί στην αλλοδαπή)
04. Άλλοι Τίτλοι Σπουδών (εφόσον υπάρχουν)
05. Άδεια Άσκησης Επαγγέλματος

06. Πιστοποιητικά  Προϋπηρεσίας  

07. Αστυνομική Ταυτότητα/Διαβατήριο
08. Πιστοποιητικά Γλωσσομάθειας 

09. Πιστοποιητικό χειρισμού Η/Υ και πληροφοριακών συστημάτων 
      (εφόσον υπάρχει)
10. Βεβαιώσεις/πιστοποιητικά επαγγελματικής
      δραστηριότητας

11. Πιστοποιητικό Στρατολογίας (για άρρενες υποψηφίους)



